75. ΠΡΟΕΔΡΙΚΟ ΔΙΑΤΑΓΜΑ υπ' αριθ.366 της 8/16 Ιουν. 1989 (ΦΕΚ Α' 162) Μεταθέσεις των εκπαιδευτικών της Εκκλησιαστικής Εκπαίδευσης. Έχοντας υπόψη : 1.Τις διατάξεις του άρθρ. 69 και του άρθρ. 16 Κεφάλ. Β' του Νόμ. 1566/85 (Α' 167) "Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις", όπως συμπληρώθηκαν και τροποποιήθηκαν με τις διατάξεις του άρθρ. 5 του Νόμ. 1824/1988(Α' 296) "Ρύθμιση θεμάτων εκπαιδευτικών και άλλες διατάξεις". 2.Την αριθ. 296/1989 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Κατηγορίες μεταθέσεων Άρθρ.1.-Οι εκπαιδευτικοί της Εκκλησιαστικής Εκπαίδευσης μετατίθενται: α)Για το συμφέρον της υπηρεσίας και με δαπάνη του δημοσίου. β)Για το συμφέρον της υπηρεσίας και χωρίς δαπάνη του δημοσίου, όταν η μετάθεση επιβάλλεται από υπαιτιότητα του εκπαιδευτικού. γ)Για τακτοποίηση υπεραριθμίας στο σχολείο και με δαπάνη του δημοσίου. δ)Με αίτησή τους και χωρίς δαπάνη για το δημόσιο.· ε)Με αίτησή τους για αμοιβαία μετάθεση και χωρίς δαπάνη του δημοσίου. Αρμόδιο όργανο Άρθρ.2.-Αρμόδιο για τις μεταθέσεις των εκπαιδευτικών της εκκλησιαστικής εκπαίδευσης είναι το Υπηρεσιακό Συμβούλιο Εκκλησιαστικής Εκπαιδεύσεως (Υ.Σ.Ε.Ε.). Αιτήσεις- Προθεσμίες Άρθρ.3.-1.Ο τύπος των αιτήσεων μεταθέσεως καθορίζεται από τη Διεύθυνση Εκκλησιαστικής Εκπαιδεύσεως του ΥΠΕΠΘ. 2.Οι αιτήσεις μεταθέσεως υποβάλλονται από τους εκπαιδευτικούς μέσα στο μήνα Μάρτιο κάθε έτους. 3.Οι προϋποθέσεις και οι λόγοι μεταθέσεως που προβλέπονται από αυτό το Π.Δ/γμα πρέπει να υπάρχουν κατά την ημερομηνία που λήγει η προθεσμία υποβολής των αιτήσεων. Κατεξαίρεση δήλωση για την απόκτηση νεογέννητου παιδιού λαμβάνεται υπόψη αν υποβληθεί μέχρι το τέλος του Απριλίου. Όπου προβλέπεται ως προϋπόθεση μεταθέσεως η συμπλήρωση ορισμένου χρόνου υπηρεσίας, ο χρόνος αυτός υπολογίζεται μέχρι 31 Αυγούστου του έτους διενέργειας των μεταθέσεων. Σελ. 212,0106 Τεύχος ΙΒ-1-1 Σελ. 126 3.Ανάκληση της αιτήσεως μεταθέσεως μπορεί να γίνει μέχρι τέλος Απριλίου. 4.Οι προθεσμίες για την υποβολή αιτήσεων και δηλώσεων κατά τις διατάξεις αυτού του Π.Δ/τος είναι ανατρεπτικές. Εκτέλεση και γνωστοποίηση των μεταθέσεων Άρθρ.4.-1.Οι μεταθέσεις εκτελούνται με απόφαση του Υπουργού Εθνικής Παιδείας και Θρησκευμάτων και κοινοποιούνται στους εκπαιδευτικούς και στους διευθυντές των σχολείων. 2.Η ανάληψη υπηρεσίας στις νέες θέσεις γίνεται με τη λήξη του διδακτικού έτους. Γενικές προϋποθέσεις μεταθέσεως Άρθρ.5.-1.Για τη μετάθεση εκπαιδευτικών απαιτείται υπηρεσία ενός έτους στην κατεχόμενη οργανική θέση μέχρι 31 Αυγούστου του έτους κατά το οποίο πραγματοποιούνται οι μεταθέσεις. 2.Για τους εκπαιδευτικούς που διορίζονται και αναλαμβάνουν υπηρεσία το μήνα Σεπτέμβριο, ως ημερομηνία διορισμού λογίζεται η 1η Σεπτεμβρίου. 3.Ο χρόνος προσωρινής τοποθετήσεως των νεοδιόριστων εκπαιδευτικών, θεωρείται ότι διανύθηκε στην οργανική θέση. Αμοιβαίες μεταθέσεις Άρθρ.6.-1.Δικαίωμα να υποβάλουν αίτηση για αμοιβαία μετάθεση έχουν οι εκπαιδευτικοί εφόσον συντρέχουν οι παρακάτω προϋποθέσεις. α)Να ανήκουν στον ίδιο κλάδο, να έχουν την ίδια ειδικότητα και να μην συμπληρώνουν 30ετή συντάξιμη υπηρεσία μέχρι 31 Αυγούστου του έτους που πραγματοποιούνται οι μεταθέσεις. β)Η διαφορά της συνολικής εκπαιδευτικής υπηρεσίας τους να μην υπερβαίνει, κατά την 31 Αυγούστου του έτους που πραγματοποιούνται οι μεταθέσεις, τα δέκα έτη. 33.Δ.γ.75 Εκκλησιαστικές Σχολές Ειδικές κατηγορίες μεταθέσεως Άρθρ.7.-1.Κατά τις μεταθέσεις και τοποθετήσεις των εκπαιδευτικών λειτουργών μετατίθενται ή τοποθετούνται κατά προτεραιότητα συγκρινόμενοι μόνο μεταξύ τους : α)Οι εκπαιδευτικοί που έχουν παιδιά τα οποία χρειάζονται ειδική θεραπευτική αγωγή ή εκπαίδευση (τυφλά, κωφά, ή βαρήκοα, πάσχοντα από μεσογειακή αναιμία ή λευχαιμία, αυτιστικά, σπαστικά). Για την απόδειξη των ειδικών αυτών λόγων μεταθέσεως απαιτείται πιστοποιητικό Κρατικού Νοσοκομείου. β)Οι εκπαιδευτικοί που έχουν τέσσερα ή περισσότερα (άγαμα) παιδιά, τα οποία δεν έχουν συμπληρώσει το 18ο έτος της ηλικίας τους. Στο σύνολο των παιδιών υπολογίζονται και όσα φοιτούν σε ανώτατες ή ανώτερες δημόσιες σχολές του εσωτερικού ή ισότιμες του εξωτερικού, εφόσον αυτά δεν έχουν υπερβεί το 25ο έτος της ηλικίας τους, δεν βρίσκονται στο τελευταίο εξάμηνο ή έτος σπουδών ή δεν φοιτούν για απόκτηση δεύτερου πτυχίου ή μεταπτυχιακού τίτλου. Ως ημερομηνία συμπλήρωσης του 18ου ή 25ου έτους της ηλικίας τους θεωρείται η 31 Δεκεμβρίου του έτους κατά το οποίο πραγματοποιούνται οι μεταθέσεις.  γ)Οι εκπαιδευτικοί που οι ίδιοι ή οι σύζυγοί τους πάσχουν από μεσογειακή αναιμία ή λευχαιμία που αποδεικνύεται με πιστοποιητικό Κρατικού Νοσοκομείου. 2.Για τις μεταθέσεις αυτού του άρθρου δεν απαιτείται η συμπλήρωση υπηρεσίας ενός έτους στην οργανική θέση. Κριτήρια μεταθέσεων Άρθρ.8.-1.Κριτήρια για τις μεταθέσεις των εκπαιδευτικών είναι: α)η συνολική υπηρεσία β)η συνυπηρέτηση γ)οι οικογενειακοί λόγοι δ)η εντοπιότητα ε)η πρώτη προτίμηση. 2.Ως συνολική υπηρεσία λαμβάνεται ο χρόνος πραγματικής υπηρεσίας στα σχολεία ή σχολές της δημόσιας εκπαίδευσης του Υπουργείου Εθνικής Παιδείας και Θρησκευμάτων. Χρόνος πραγματικής υπηρεσίας για κάθε εκπαιδευτικό θεωρείται: α)ο συνολικός χρόνος από την ημερομηνία δημοσίευσης στην εφημερίδα της Κυβερνήσεως του διορισμού τους μέχρι 31 Αυγούστου του έτους κατά το οποίο διενεργούνται οι μεταθέσεις, εφόσον ανέλαβαν υπηρεσία εντός του μηνός Σεπτεμβρίου. Για τους αναλαβόντας υπηρεσία μετά την 30η Σεπτεμβρίου η συνολική υπηρεσία τους υπολογίζεται από την ημερομηνία ανάληψης υπηρεσίας. β)Ο χρόνος εκπαιδευτικής υπηρεσίας στη δημόσια Α/θμια ή Β/θμια εκπαίδευση και με σχέση εργασίας ιδιωτικού δικαίου. γ)Ο χρόνος εκπαιδευτικής υπηρεσίας σε ελληνικά σχολεία του εξωτερικού, εφόσον λαμβάνεται υπόψη για βαθμολογική προαγωγή κατά τις κείμενες διατάξεις. δ)Ο χρόνος εκπαιδευτικής υπηρεσίας που προσφέρθηκε στο δημόσιο με ωριαία αντιμισθία, ο χρόνος αυτός υπολογίζεται με κλάσμα που έχει αριθμητή τις προσφερθείσες ώρες εβδομαδιαίας διδασκαλίας και παρανομαστή το υποχρεωτικό ωράριο διδασκαλίας που ισχύει κατά το χρόνο υπολογισμού των μονάδων μεταθέσεων για τους νεοδιόριστους εκπαιδευτικούς του αντίστοιχου κλάδου. ε)Ο χρόνος εκπαιδευτικής υπηρεσίας σε εκπαιδευτικά ιδρύματα της τριτοβάθμιας εκπαιδεύσεως της ημεδαπής, εφόσον αυτός λαμβάνεται υπόψη για βαθμολογική προαγωγή και μισθολογική εξέλιξη. 3.Ο συνολικός χρόνος πραγματικής υπηρεσίας των εκπαιδευτικών εκφράζεται σε έτη και μήνες. Χρόνος ίσος ή μεγαλύτερος των 15 ημερών υπολογίζεται ως πλήρης μήνας, ενώ σε αντίθετη περίπτωση δεν λαμβάνεται υπόψη. Οι μονάδες μεταθέσεως από τη συνολική υπηρεσία υπολογίζονται με συντελεστή δύο(02) για κάθε χρόνο υπηρεσίας. 4.Μονάδες μεταθέσεως για συνυπηρέτηση λαμβάνουν οι εκπαιδευτικοί που ζητούν μετάθεση από μία περιοχή σε άλλη, εφόσον ο ή η σύζυγος υπηρετεί ή εργάζεται στην περιοχή αυτή. Οι μονάδες μεταθέσεως για συνυπηρέτηση υπολογίζονται με συντελεστή τέσσερα (04). 5.Για την απόδειξη του τόπου και της φύσης της εργασίας του ή της συζύγου υποβάλλονται κατά περίπτωση τα κατωτέρω δικαιολογητικά: α)Προκειμένου περί υπαλλήλων του δημοσίου ή υπαλλήλων του υπόλοιπου δημόσιου τομέα, όπως αυτός καθορίστηκε με τη διάταξη της παρ. 1 του άρθρ. 1 του Νόμ. 1256/82 ή άμισθων δημοσίων υπαλλήλων ή λειτουργών, βεβαίωση της υπηρεσίας τους, από την οποία να προκύπτει ότι ο ή η σύζυγος υπηρετεί οργανικά και όχι με απόσπαση στο συγκεκριμένο τόπο. β)Προκειμένου περί εργαζομένων στον ιδιωτικό τομέα ή ελεύθερων επαγγελματιών, βεβαίωση του ασφαλιστικού τους φορέα (Ι.Κ.Α., Τ.Ε.Β.Ε., Ο.Γ.Α. κ.λ.π.) από την οποία να προκύπτει ότι ο ή η σύζυγος εργάζεται στον τόπο που ζητείται η μετάθεση τουλάχιστον τα δύο τελευταία χρόνια από την ημερομηνία υποβολής της αιτήσεως και είναι ασφαλισμένος στον οικείο ασφαλιστικό φορέα. 6.Οι μονάδες μεταθέσεως για οικογενειακούς λόγους υπολογίζονται ως εξής: α)Οι έγγαμοι εκπαιδευτικοί λαμβάνουν τέσσαρες (04) μονάδες μεταθέσεως. Ίδιον αριθμό μονάδων λαμβάνουν και οι σε χηρεία εκπαιδευτικοί που έχουν άγαμα ανήλικα ή σπουδάζοντα παιδιά (φυσικά, θετά ή αναγνωρισμένα). β)Οι εκπαιδευτικοί που έχουν άγαμα ανήλικα  ή σπουδάζοντα παιδιά (φυσικά, θετά ή αναγνωρισμένα) λαμβάνουν τέσσαρες (04) μονάδες  μεταθέσεως   για  το  πρώτο   παιδί,  τέσσαρες  (04) (Μετά τη σελ.212,0106)  Σελ.212,0107 Τεύχος ΙΒ-1-1- Σελ. 127 Εκκλησιαστικές Σχολές 33.Δ.γ.75 για το δεύτερο, έξι (06)για το τρίτο και επτά (07) για καθένα από τα υπόλοιπα παιδιά. Ως ανήλικα θεωρούνται τα παιδιά που δεν έχουν υπερβεί το 18ο έτος της ηλικίας τους και ως σπουδάζοντα όσα φοιτούν σε ανώτερες ή ανώτατες δημόσιες σχολές του εσωτερικού ή ισότιμες του εξωτερικού, εφόσον δεν έχουν υπερβεί το 25ο έτος της ηλικίας τους, δεν βρίσκονται στο τελευταίο εξάμηνο ή έτος σπουδών ή δεν φοιτούν για απόκτηση δεύτερου πτυχίου ή μεταπτυχιακού τίτλου. Για την απόδειξη αυτών απαιτείται πιστοποιητικό δήμου ή κοινότητας ή του οικείου εκπαιδευτικού ιδρύματος κατά περίπτωση. Ως ημερομηνία συμπληρώσεως του 18ου ή 25ου έτους της ηλικίας θεωρείται η 3Ιη Δεκεμβρίου του έτους κατά το οποίο πραγματοποιούνται οι μεταθέσεις. γ)Για τα μέλη των πρωτοβάθμιων, δευτεροβάθμιων και τριτοβάθμιων συνδικαλιστικών οργανώσεων και τους αιρετούς εκπροσώπους των εκπαιδευτικών στα υπηρεσιακά συμβούλια, ο χρόνος αποσπάσεως θεωρείται ότι διανύθηκε στην οργανική τους θέση για κάθε περίπτωση. Το ίδιο ισχύει και για τους εκπαιδευτικούς που καλούνται σε επιμόρφωση ή μετεκπαίδευση. 7.Μονάδες μεταθέσεως για εντοπιότητα λαμβάνουν οι εκπαιδευτικοί της Εκκλησιαστικής Εκπαιδεύσεως όταν ζητούν μετάθεση από ένα σχολείο σε άλλο σχολείο, εφόσον είναι δημότες δήμου ή κοινότητας της περιοχής που βρίσκεται το σχολείο από διετίας τουλάχιστον μέχρι την ημερομηνία υποβολής της αιτήσεως μεταθέσεως. Οι μονάδες μεταθέσεως για εντοπιότητα υπολογίζονται με συντελεστή δύο (02). Η εντοπιότητα αποδεικνύεται από βεβαίωση του οικείου προέδρου κοινότητας ή δημάρχου από την οποία προκύπτει ότι ο εκπαιδευτικός είναι δημότης του δήμου ή της κοινότητας από διετίας. 8.Οι εκπαιδευτικοί που ζητούν μετάθεση λαμβάνουν για το σχολείο της πρώτης προτίμησής τους δύο (02) μονάδες μεταθέσεως. 9.Σε περίπτωση ισοβαθμίας εκπαιδευτικών κατά τις μεταθέσεις προηγούνται οι εκπαιδευτικοί που υπερέχουν κατά κριτήριο, εάν αυτά συντρέχουν και με την εξής σειρά: α)στη συνολική υπηρεσία β)στους οικογενειακούς λόγους γ)στην συνυπηρέτηση δ)στην πρώτη προτίμηση ε)στην εντοπιότητα. Σε περίπτωση ισοβαθμίας και στα επιμέρους κριτήρια λαμβάνεται υπόψη η ημερομηνία και η σειρά δημοσίευσης του διορισμού του στην Εφημερίδα της Κυβερνήσεως. Σελ. 212,0108 Τεύχος ΙΒ-1-1 Σελ. 128 